recursal/SuperWikiNEXT-32B huggingface dataset:
| **Jonas Lingė** |
| --- |
| Gimė | 1896 m. sausio 30 d.Gipėnų vienkiemis, Dusetų valsčius, Zarasų apskritis, Rusijos imperija |
| Mirė | 1987 m. balandžio 29 d. (91 metai)Kaunas |
|  |
| Veikla | Lietuvos politinis bei visuomenės veikėjas |
| Partija | Lietuvos krikščionių demokratų partija |
|  |
| Alma mater | Lietuvos žemės ūkio akademija |

**Jonas Lingė** (1896 m. sausio 30 d. Gipėnų vienkiemis, Dusetų valsčius, Zarasų apskritis, Rusijos imperija – 1987 m. balandžio 29 d. Kaunas) – Lietuvos politinis bei visuomenės veikėjas.

Biografija
----------

Mokėsi Dusetų dviklasėje mokykloje, vėliau Šiaulių gimnazijoje, 1917 m. baigė į Voronežą perkeltą Vilkaviškio berniukų gimnaziją. Tais pačiais metais įstojo į Charkovo universiteto Medicinos fakultetą.

1918 m. grįžo į Lietuvą, išrinktas į Dusetų valsčiaus komitetą. 1919 m. persikėlė į Kauną, dirbo Žemės ūkio ir valstybės turto ministerijos Žemės ūkio departamente. Tais pačiais metais pašauktas Lietuvos kariuomenėn, tarnavo karo valdininku. Vėliau suteiktas atsargos jaunesniojo leitenanto laipsnis.

1922 m. sausio 18 d. – 1922 m. lapkričio 13 d. Steigiamojo Seimo atstovas mandato atsisakius J. Galvydžiui-Bykauskui. Priklausė Lietuvos krikščionių demokratų partijos frakcijai.

1923–1927 m. studijavo Lietuvos žemės ūkio akademijoje, 1928 m. specializavosi Latvijos Mikrobiologijos institute. 1929–1987 m. dirbo Kaune, Pieno raugų laboratorijoje, po Antrojo pasaulinio karo – Kaune veikusiame sviesto ir sūrių tyrimo institute. Rašė mokslinius straipsnius žurnalams, išleido knygą "Kultūriniai raugai" (1968 m. kartu su Z. Beržiūnu ir V. Lazausku).

Literatūra
----------

* Lingė Jonas, Trumpos Steigiamojo Seimo narių biografijos su atvaizdais, Klaipėda, 1924, p. 34.
* Lingė Jonas, Lietuvių enciklopedija, Boston, 1958, t. 14, p. 478.
* Veilentienė A. Lingė Jonas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 224–225
* Lietuvos kariuomenės karininkai, 2005, V tomas. psl. 73 - 74.

Šaltiniai
---------

1. ↑  Žydrūnas Mačiukas. Steigiamojo Seimo atstovai. Seimas

2. LCVA, f. 930, ap. 2, byla 139, f. 561, ap.2, byla 1682
| Medaliai |
| --- |
| Agate RašmaneAgate Rašmane |
| Moterų sportinis šaudymas pistoletu |
| **Atstovaujant: Latvijos vėliava Latvija**  |
| Pasaulio čempionatas |
| **Bronza** | 2023 Baku | 25 m pistoletas |
| Europos žaidynės |
| **Sidabras** | 2019 Minskas | Mišri komanda |

**Agatė Rašmanė** (*Agate Rašmane*, 1997 m. rugpjūčio 22 d. Duobelėje) – Latvijos sportinio šaudymo atstovė, kuri specializuojasi kulkiniame šaudyme iš pistoleto rungtyse. Pasaulio ir Europos čempionatų prizininkė, olimpinių žaidynių dalyvė.

Biografija
----------

2014 m. jaunimo vasaros olimpinėse žaidynėse Rašmane iškovojo bronzos medalį mišrių komandų orinio pistoleto rungtyje.

2019 m. dalyvavo Europos žaidynėse. Mišrių porų šaudyme pistoletu iš 50 m atstumo kartu su Lauris Strautmanis iškovojo sidabro medalius. Moterų 25 m pistoleto rungtyje latvė liko 13-a, o orinio pistoleto rungtyje 30-a.

2021 m. Rokiškyje vykusiose Baltijos taurės varžybose iškovojo tris aukso medalius. Tais pačiais metai vykusiose Tokijo olimpinėse žaidynėse Latvijos atstovė dalyvavo dvejose rungtyse. Moterų orinio pistoleto rungtynių atrankoje Rašmane liko 19-a, o sportinio šaudymo pistoletu iš 25 m atstumo varžybose užimta 37-oji vieta.

2023 m. pasaulio sportinio šaudymo čempionate 25 m pistoleto rungties finale latvė iškovojo bronzos medalį ir olimpinį kelialapį į 2024 m. olimpiadą.

Šaltiniai
---------

1. ↑  Olympedia profilis

Nuorodos
--------

* ISSF svetainėje
| ***Neteisėtas įsibrovimas*** |
| --- |
|  |
|  |
| Pavadinimas | Unlawful Entry |
| Kilmės šalis |  JAV Japonija |
| Režisierius | Jonathan Kaplan |
| Scenaristas (-ai) | George PutnamJohn KatchmerLewis Colick |
| Vaidina | Kurt RussellRay LiottaMadeleine Stowe |
| Metai | 1992 |
| Žanras | trileris |
| Trukmė | 117 min. |
| Kalba | anglų ir ispanų |
| Pajamos | 57,1 mln. JAV dolerių |
| **IMDb įrašas** |

**Neteisėtas įsibrovimas** (angl.  *Unlawful Entry*) – 1992 m. JAV sukurtas trileris. Aktorius Ray Liotta buvo nominuotas geriausio piktadario apdovanojimui gauti „MTV kino apdovanojimuose".

Interneto svetainėje Rotten Tomatoes juosta vertinama 75% teigiamų atsiliepimų.

Pagrindiniai aktoriai
---------------------

*Aktorius – vaidmuo*
* Kurt Russell – Maiklas Karas
* Ray Liotta – policininkas Pytas Deivisas
* Madeleine Stowe – Karen Kar
* Roger E. Mosley – policininkas Rojus Koulas
* Ken Lerner – Rodžeris Grehemas
* Deborah Offner – Penė, Karen draugė
* Andy Romano – kapitonas Raselas Heizas

Turinys
-------

DĖMESIO: *toliau atskleidžiamos kūrinio detalės*

Vieną naktį į sutuoktinių Karų namus įsibrovė vagis. Maiklas išgirdo triukšmą ir nusikaltėlis pabėgo, gerokai išgąsdinęs Karen. Pora iškvietė policiją ir netrukus pas juos atvyko budintys policininkai Pytas ir Rojus. Simpatiškajam Pytui iš karto patiko Karen ir šis pradeda dažnai lankytis jų namuose. Pradžioje Karai džiaugiasi naujuoju pažįstamu, kuris padeda jiems įsirengti naujausią signalizaciją ir netgi paima Maiklą į budėjimą, kad šis susipažintų su policininkų darbu. Vis dėlto netrukus Karai supranta, kad Pytas rimtai susižavi Karen ir ima laikyti Maiklą kliūtimi judviejų bendrai laimei. Supratę, kad gražiuoju įkyriu policininku atsikratyti nepavyks, Karai kreipiasi pagalbos į Pyto viršininkus, tačiau jų žodis prieš pareigūno liudijimą nieko nereiškia. Galiausiai Maiklas uždaromas į areštinę dėl suklastoto kaltinimo narkotikų laikymu, ir Pytas, pats padėjęs įrengti Karų namuose signalizaciją, ateina pas Karen, tikėdamasis galų gale pelnyti jos pasitikėjimą ir meilę...
**Nuolatinė kariuomenė** (angl. *standing army*) – kariuomenė, kuri yra ir taikos metu, t. y. ji nėra paleidžiama pasibaigus karo veiksmams ir išlaiko kovinę geba taikos metu. Tokią kariuomenę gali sudaryti profesionalūs kariai arba pakankamai ilgą tikrąją karinę tarnybą atliekantys šauktiniai.

Nuolatinė kariuomenė skiriasi nuo kariuomenės rezervo, kurio kareiviai ima veikti tik karo atveju (šiais laikais – ir stichinių nelaimių ar katastrofų atveju).

Nuolatinė kariuomenė paprastai būna geriau ginkluota ir labiau treniruota už rezervo karius ar šauktinių miliciją.

Teigiama, kad senovės Romos kariuomenė Respublikos laikais buvo nuolatinė kariuomenė, ypač po Marijaus reformos 107 m. pr. m. e. Gajus Marijus panaikino senąją piliečių mobilizavimo, remiantis turtine padėtimi, sistemą ir sukūrė profesionalią armiją, kurioje tarnaudavo numatytą laiko tarpą. Šią tvarką perėmė ir Romos imperija.

Paprastai pirmąja nuolatine armija laikomi Osmanų imperijos janyčarai, įkurti XIV a.

Pirmąja nuolatine kariuomene Vakarų Europoje laikoma Prancūzijos karaliaus Karolio VII (1403–1461 m.) kariuomenė. Vengrijos karalius Motiejus Korvinas (1443–1490 m.) turėjo nuolatinę kariuomenę, kuri vadinosi *Fekete Sereg* ('Juodoji Vengrijos kariuomenė') ir buvo tiems laikams neįprastai didelė, leidusi iškovoti daug pergalių ir užkariauti dalį Austrijos ir Bohemijos.

Pirmoji D. Britanijos nuolatinė kariuomenė buvo 1685 m. suformuota Anglijos karaliaus Jokūbo II kariuomenė.

Nuorodos
--------

1. ↑  Wills G. (1999). *A Necessary Evil, A History of American Distrust of Government* New York, NY; Simon & Schuster. ISBN 0-684-84489-3
2. ↑  
	1. ^ Lord Kinross (1977). Ottoman Centuries: The Rise and Fall of the Turkish Empire. New York: Morrow Quill Paperbacks, 52. ISBN 0-688-08093-6.
3. ↑  Goodwin, Jason (1998). Lords of the Horizons: A History of the Ottoman Empire. New York: H. Holt, 59,179-181. ISBN 0-8050-4081-1.
| ***Griūvantys rūmai*** |
| --- |
|  |
|  |
| Pavadinimas | Brokedown Palace |
| Kilmės šalis |  JAV |
| Režisierius | Jonathan Kaplan |
| Scenaristas (-ai) | David ArataAdam Fields |
| Vaidina | Claire DanesKate BeckinsaleBill Pullman |
| Metai | 1999 |
| Žanras | drama |
| Trukmė | 100 min. |
| Kalba | anglų |
| Biudžetas | 25 mln. JAV dolerių |
| Pajamos | 10,1 mln. JAV dolerių |
| **IMDb įrašas** |

**Sudužę rūmai** (angl.  *Brokedown Palace*) – 1999 m. JAV sukurta drama, pasakojanti apie dviejų amerikiečių merginų įkalinimą Tailande. Juostos pavadinimui panaudotas grupės „Grateful Dead" 1970-ųjų dainos pavadinimas.

Pagrindiniai aktoriai
---------------------

*Aktorius – vaidmuo*
* Claire Danes – Alisa Marano
* Kate BEckinsale – Darlina Deivis
* Bill Pullman – Henris Grynas
* Lou Diamond Phillips – Rojus Noksas
* Jacqueline Kim – Jon Gryn
* Daniel Lapaine – Nikas Parksas
* Tom Amandes – Dugas Grynas

Turinys
-------

DĖMESIO: *toliau atskleidžiamos kūrinio detalės*

Ilgametės draugės Alisa ir Darlina, baigusios mokyklą, nusprendė vykti atostogų į Tailandą. Kadangi tėvai nebūtų pritarę tokiai kelionei, merginos jiems pasakė vykstančios į Havajus, o pačios įgyvendino savo planą.

Atsidūrusios Tailande, jos nerūpestingai leido laiką i susipažino su australu Niku Parksu. Po keleto dienų Nikas pasiūlo merginoms trumpam vykti į Honkongą ir nuperka lėktuvo bilietus, pats žadėdamas sutikti jas vietoje. Merginos nuvyksta į oro uostą, kur jas sulaiko policija, krepšyje rasdama heroino siuntą. Sutrikusios merginos atsiduria kalėjime, o teismas skiria joms 33 metų bausmę. Tėvai, desperatiškai mėgindami išgelbėti dukteris, nusamdo vietoje gyvenantį amerikietį advokatą Henrį Gryną, vadinamą „jankiu", tačiau įveikti korumpuotą teisinę sistemą dar sudėtingiau negu išsiaiškinti, kokiu būdu narkotikai pateko į merginų krepšį...
Buveinė
**Vyriausioji administracinių ginčų komisija** (**VAGK**) - išankstinio ne teismo tvarka administracinių ginčų nagrinėjimo institucija, administracinių ginčų komisija. Ji nėra viešojo administravimo subjektas. Įsteigta pagal 1999 m. LR ABTĮ ir LR administracinių ginčų komisijų įstatymus. Pagal prigimtį - kvaziteisminė institucija. Sudaro 5 nariai. Jiems talkina 5 padėjėjai, turintys aukštąjį teisinį išsilavinimą, bei kitas administracinis personalas.

Sudėtis
-------

Komisiją sudaro 5 teisininkai (paskirti LR Vyriausybės 2016 m. kovo 18 d. nutarimu Nr. 259 Tai Komisijos pirmininkas Vytautas Kurpuvesas, nariai 
Jūratė Mikalčienė, Roma Sabina Alimienė, Vaidas Milius, ir Zita Smirnovienė.

Pirmininkai
* nuo 1999 m. spalio 5 d. iki 2012 m. kovo 27 d. Adolfas Gylys
* nuo 2012 m. kovo 28 d. Jūratė Mikalčienė
* nuo 2016 m. kovo 29 d. Vytautas Kurpuvesas

Buvę Komisijos nariai
* Adolfas Gylys (g. 1942 m.)
* Raimunda Petkutė (g. 1957 m.)
* Dr. Vytautas Šulija (g. 1976 m.), MRU lektorius, verslo teisės advokatas, APB „Šulija partners Law Firm Vilnius" narys
* Tomas Petras Vėlyvis, Vilniaus rajono 3-iojo notarų biuro notaras
* Rūta Bakševičienė (g. 1969 m.)
* Laura Paškevičienė (g. 1979 m.)
* Asta Šriupšienė (g. 1977 m.).

Veikla
------

Komisija per 20 darbo dienų nemokamai išnagrinėja žmonių ir juridinių asmenų skundus (prašymus) bei priima dėl jų sprendimus kai ginčijami centrinių valstybinio administravimo subjektų (ministerijų, departamentų, inspekcijų, tarnybų, komisijų ir kitų centrinių valstybės institucijų bei jų tarnautojų ir pareigūnų) priimti individualūs administraciniai aktai.

Komisija taip pat sprendžia ginčus kai šios institucijos, jų tarnautojai ir pareigūnai atsisako ar vilkina įstatymuose ir kituose teisės aktuose nustatyta tvarka bei terminais tvarkyti žmonių reikalus viešojo administravimo srityje arba nesuteikia pareiškėjų prašomos ir jiems teiktinos informacijos.

Nuorodos
--------

* Oficialus Vyriausiosios administracinių ginčų komisijos tinklalapis Archyvuota kopija 2006-02-08 iš Wayback Machine projekto.
| Dzialingas |
| --- |
| Upė ties Hečuanu Upė ties Hečuanu |
| **Ilgis** | 1119 km |
| **Baseino plotas** | 160 000 km² |
| **Vidutinis debitas** | 2100 m³/s |
| **Ištakos** | Dzinlino kalnagūbris |
| **Žiotys** | Jangdzė |
| **Šalys** | Kinija |
|  |
|  **Vikiteka** | Dzialingas |

**Dzialingas** arba **Dzialingdziangas** (kin. 嘉陵江, pinyin: *Jīalíngjiāng*) – upė vidurio Kinijoje; Jangdzės kairysis intakas. Prasideda Dzinlino kalnagūbryje, susiliejus Bailongo ir Sihanšujo upėms. Teka į pietus Sičuano įduba. Prateka Šaansi ir Sičuano provincijas bei Čongčingo miesto teritoriją.

Didžiausi intakai – Fudziangas (dešinysis), Kudziangas (kairysis).

Vasarą kyla smarkus poplūdis. Upės vanduo naudojamas drėkinimui, laivyba vyksta iki Nančongo. Miestai prie Dzialingo: Guananas, Langžongas, Nančongas, Hečuanas, Čongčingas.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 476
| ***Šimtas kelių iki grabo lentos*** |
| --- |
|  |
|  |
| Pavadinimas | A Million Ways to Die in the West |
| Kilmės šalis |  JAV |
| Režisierius | Seth MacFarlane |
| Scenaristas (-ai) | Seth MacFarlaneAlec SulkinWellesley Wild |
| Vaidina | Seth MacFarlaneCharlize TheronAmanda SeyfriedLiam NeesonRyan Reynolds |
| Metai | 2014 |
| Žanras | komedija |
| Trukmė | 116 arba 135 min. |
| Kalba | anglų |
| Biudžetas | 40 mln. JAV dolerių |
| Pajamos | 86,4 mln. JAV dolerių |
| **IMDb įrašas** |

**Šimtas kelių iki grabo lentos** (angl.  *A Million Ways to Die in the West*) – 2014 m. JAV sukurtas komiškas vesternas, kuriam parašė scenarijų, režisavo ir sukūrė pagrindinį vaidmenį Seth MacFarlane.

Pagrindiniai aktoriai
---------------------

*Aktorius – vaidmuo*
* Seth MacFarlane – Albertas
* Charlize Theron – Ana
* Amanda Seyfried – Liusė
* Liam Neeson – Klinčas
* Giovanni Ribisi – Edvardas
* Neil Patrick Harris – Fojus
* Sarah Silverman – Ruta
* Ryan Reynolds – kaubojus bare

Turinys
-------

DĖMESIO: *toliau atskleidžiamos kūrinio detalės*

1882-ieji metai, nedidelis miestelis Arizonoje. Avių augintojas Albertas visai nepanašus į kitus Laukinių Vakarų kaubojus – jis bet kokia kaina stengiasi išvengti bėdų ir visuomet linkęs nusileisti, o ne veltis į nemalonumus. Po to, kai atsisako priimti jam mestą dvikovos iššūkį, jį palieka mergina (Liusė). 

Tuo metu miestelyje pasirodo paslaptinga gražuolė Ana, kuri maloniai elgiasi su Albertu ir šis netrukus ją įsimyli. Jos paragintas, Albertas net meta iššūkį naujajam Liusės sužadėtiniui Fojui, nors tuoj pat išsigąsta. Vis tik Ana – visiška Alberto priešingybė – nusprendžia jį išmokyti naudotis ginklu, kad jis galėtų deramai pasirodyti dvikovoje. Tačiau didžiausias pavojus Alberto laukia ne akistatoje su Fojumi: kai į miestelį atvyksta visą valstiją šiurpinantis banditas Klinčas su savo gauja, paaiškėja, kad Ana – jo žmona...

Apdovanojimai
-------------

* Golden Trailer Awards (nominacija) – geriausia komedija
* International Film Music Critics Award (nominacija) – geriausia muzika komedijai
* Auksinė avietė (nominacija) – blogiausias aktorius (Seth MacFarlane)
* Auksinė avietė (nominacija) – blogiausia aktorė (Charlize Theron)
* Auksinė avietė (nominacija) – blogiausias režisierius (Seth MacFarlane)
* Auksinė avietė (nominacija) – blogiausias ekrano duetas (Seth MacFarlane ir Charlize Theron)
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Didžioji Orda** (**Sarajaus chanatas**, **Volgos Orda**) – viduramžių šaltiniuose ir dabartinėje istoriografijoje naudojamas terminas, kuriuo apibūdinamas totorių chanatas, atsiradęs nuo Aukso ordos XV a. atsiskyrus Kazanės (1438 m.), Krymo (1441 m.), Nogajų (1440 m.) ir kitiems chanams. Didžiosios Ordos amžininkai jos neskyrė nuo Aukso ordos, o jos chanai laikė save aukščiausiaisiais valdovais visose totorių valstybėse, kurios susikūrė Džučio uluso teritorijoje. Į Didžiąją Ordą įėjo teritorijos tarp Dono ir Volgos, žemutinis Pavolgis bei šiaurės Kaukazo stepės. Sostine buvo Sarajus. Pirmuoju Didžiosios Ordos chanu galima laikyti Seid Achemedą I, Tochtamyšo vaikaitį.

Didžiosios Ordos gyventojų pagrindą sudarė klajokliai tiurkai – nogajai. Jie vertėsi klajokline gyvulininkyste, iš dalies žemdirbyste. Valstybinė santvarka buvo pusiau karinė – karinės ir administracinės pareigos paprastai nebuvo atskiriamos. Didžioji Orda galėjo surinkti gausią raitąją ir pėsčiąją kariuomenę (iki 100 tūkst.), karinė organizacija ir taktika buvo tokios pat kaip ir mongolų-totorių.

Istorija
--------

XV a. viduryje Didžioji Orda turėjo didelę reikšmę politiniame Rytų Europos gyvenime, tačiau ją, kaip ir Aukso Ordą, draskė vidiniai nesutarimai. 1455–1456 m. Didžiąją Ordą nugalėjo Krymo chanas Chadži I Girėjus. 1459 m. nuo Didžiosios Ordos atsiskyrė Astrachanė, kurioje chanas Machmudas (valdė 1459–1465 m.), pabėgęs nuo prieš jį sukilusio brolio, sukūrė nepriklausomą Astrachanės chanatą.

Orda subyrėjo 1502 m. Krymo chanatui užpuolus Aukso Ordą ir prisijungus dalį teritorijos. Rytinės Didžiosios Ordos teritorijos atiteko Nogajų Ordai.

Literatūra
----------

* Греков И. Б. Восточная Европа и упадок Золотой Орды (на рубеже 14-15 вв.). – М. 1975.
* Сафаргалиев М. Г. Распад Золотой Орды. – Саранск, 1960.

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RMongolų imperijos palikuonės |
| --- |
|  |
| Juan imperija | 
 Šiaurės Juan: Šiaurės Chalcha **·**  Keturi oiratai (Džungarų **·**  Chošutų **·**  Kalmukų chanatai) |  |
|  |
| Čagatajaus chanatas | 
 Maveranachro chanatas / Timūridai (Didieji Mogolai) **·**  Mogulistanas (Jarkendo chanatas) |
|  |
| Ilchanatas | 
 Džalairidai **·**  Čobanidai |
|  |
| Aukso orda | 
**Baltoji orda**: Didžioji orda **·**  Kazanės chanatas **·**  Kasimo chanatas **·**  Krymo chanatas **·**  Astrachanės chanatas**Mėlynoji orda**: Nogajų Orda (Altyulos **·**  Didžioji **·**  Mažoji) **·**  Sibiro chanatas **·**  Uzbekų chanatas (Bucharos **·**  Chyvos **·**  Kokando chanatai) **·**  Kazachų chanatas (Vyresnysis **·**  Vidurinysis **·**  Jaunesnysis žuzai) |

 |
**Karo laivų flotilės Pagalbinių laivų ir katerių divizionas** (*anksčiau - Katerių grandis, Uosto katerių grupė*) - Lietuvos kariuomenės Karinių jūrų pajėgų padalinys, esantis Karo laivų flotilės sudėtyje.

Pagalbinių laivų ir katerių diviziono paskirtis – patruliuoti Lietuvos Respublikos teritoriniuose jūros vandenyse ir išskirtinėje ekonominėje zonoje, vykdyti gelbėjimo ir taršos likvidavimo darbus, taip pat kontroliuoti uosto akvatoriją, prižiūrėti ir saugoti Karo laivų flotilės uostą, vykdyti laivų šaudymo pratybų jūroje aprūpinimo, laivų buksyravimo ir kitas specialiąsias užduotis.

Uosto katerių grupė sukurta 1992 m. kai iš Lietuvos hidrometeorologijos centro buvo perduotas kateris „Vilnelė", kuriam vėliau buvo suteiktas borto numeris H21. 2000 m. gruodžio mėn. iš Švedijos karo laivyno
buvo gautas uosto vilkikas „Atlas", kuriam buvo priskirtas borto numeris H22. 2005 m. iš Krašto apsaugos savanorių pajėgų buvo perimtas trečiasis uosto kateris, kuriam suteiktas borto numeris H23, tarnybą baigęs 2013 m.

2009 m. vasario mėn. Karinėms jūrų pajėgoms iš Klaipėdos valstybinio jūrų uosto direkcijos perėmus paieškos ir gelbėjimo laivą „Šakiai" ir jį įtraukus į uosto katerių grupę, buvo įkurtas Pagalbinių laivų ir katerių divizionas. Šį divizioną sudaro PGL „Šakiai" ir du kateriai – H21 ir H22.

Išnašos
-------

1. ↑  *Pasididžiavimas virs metalo laužu*. Klaipėda (dienraštis). Nuoroda tikrinta 2023-08-03.
2. ↑  *Brošiūra. KARO LAIVŲ FLOTILĖ. 4-asis papildytas leidimas* Archyvuota kopija 2023-08-03 iš Wayback Machine projekto.. Lietuvos kariuomenė. Nuoroda tikrinta 2023-08-03.

Nuorodos
--------

* Pagalbinių laivų ir katerių divizionas Archyvuota kopija 2023-08-03 iš Wayback Machine projekto.
* Katerių grandis Archyvuota kopija 2016-03-05 iš Wayback Machine projekto.
| ***Vandens ieškotojas*** |
| --- |
|  |
|  |
| Pavadinimas | The Water Diviner |
| Kilmės šalis |  Australija Turkija JAV |
| Režisierius | Russell Crowe |
| Scenaristas (-ai) | Andrew AnastasiosAndrew Knight |
| Vaidina | Russell CroweOlga Kurylenko |
| Metai | 2014 |
| Žanras | drama |
| Trukmė | 111 min. |
| Kalba | anglų ir turkų |
| Biudžetas | 22,5 mln. JAV dolerių |
| Pajamos | 30,5 mln. JAV dolerių |
| **IMDb įrašas** |

**Vandens ieškotojas** (angl.  *The Water Diviner*) – 2014 m. Australijoje sukurta istorinė karinė drama, aktoriaus Russell Crowe režisūrinis debiutas.

Pagrindiniai aktoriai
---------------------

*Aktorius – vaidmuo*
* Russell Crowe – Džošua Konoras
* Olga Kurylenko – Aiša
* Dylan Georgiades – Orhanas
* Yılmaz Erdoğan – majoras Hasanas
* Cem Yılmaz – seržantas Džemalas
* Jai Courtney – pulkininkas Sirilas Hjudžesas
* Ryan Corr – Arturas Konoras
* Jacqueline McKenzie – Eliza Konor
* Isabel Lucas – Natalija

Turinys
-------

DĖMESIO: *toliau atskleidžiamos kūrinio detalės*

1919 metai. Australas fermeris Džošua Konoras su žmona Eliza, kurių 3 sūnūs dingo prieš 4 metus mūšyje prie Galipolio, vis dar sunkiai išgyvena netektį. Kuomet ši nusižudo, Džošua prisiekia rasti sūnus, juos pargabenti namo ir palaidoti greta motinos. Jis nuvyksta į Galipolį, kur britų karinės pajėgos, padedamos turkų, vykdo kasinėjimus, siekdami atpažinti ir rasti žuvusius kareivius. Jiems pavyksta rasti ir atpažinti dviejų sūnų kūnus, tačiau paaiškėja, kad trečiasis buvo paimtas į nelaisvę. Nors tikimybė, kad per tuos metus jis liko gyvas, visai nedidelė, Džošua leidžiasi jo ieškoti...
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| **Petroicidae** |
| --- |
| (Petroica phoenicea)(*Petroica phoenicea*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Klasė: | Paukščiai  *( Aves)* |
| Būrys: | Žvirbliniai paukščiai  *( Passeriformes)* |
| Šeima: | Australazijinės liepsnelės  *( Petroicidae)* |

 |

**Australazijinės liepsnelės** (*Petroicidae*) – žvirblinių (*Passeriformes*) būrio paukščių šeima. Būdingas lytinis dimorfizmas: patinai ryškesnių spalvų nei patelės. Gyvena medžiuose, tupi stačiai ir kartais kilnoja uodegą kaip mūsų krašte gyvenačios liepsnelės. Minta vabzdžiais ir jų lervomis, kuriuos randa tiek ant žemės, tiek pagauna skrisdami. Ant šakų įsirengia nedidelį puodelio formos lizdą, kurį susuka iš samanų ir voratinklių. Deda 2-4 kiaušinius, kurie blyškai mėlyni ar žali, su tamsesnėmis dėmėmis. Peri apie 12-14 dienų

Šeimoje yra 15 genčių, 45 rūšys. Paplitę Australijoje, Naujojoje Zelandijoje ir Naujojoje Gvinėjoje. Daliniai migrantai.

Gentys
------

* Poecilodryas
* Heteromyias
* Plesiodryas
* Gennaeodryas
* Peneothello
* Tregellasia
* Eopsaltria
* Melanodyas
* Monachella
* Microeca
* Eugerygone
* Petroica
* Pachycephalopsis
* Drymodes

  

Rytų Australijos geltonoji liepsnelė (*Eopsaltria australis*)

|  |  |
| --- | --- |
|  | **Vikiteka: Australazijinės liepsnelės** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Lietuvos nacionalinį atlasą** – atlasas, kurį sudaro 3 tomai, išleisti 2015–2018 m. laikotarpiu.

Nacionalinis atlasas pasižymi ne tik išskirtine svarba ar išsamumu, bet ir neįprastu dydžiu, tai 48 cm ilgio ir 54 cm pločio knyga, sverianti apie 4 kilogramus.

I tomas
-------

Visuomenei pristatytas 2015 metais, jį sudaro dvi dalys: „Lietuva pasaulyje ir Europoje" bei „Gamta ir kraštovaizdis". Toliau leidinys grupuojamas į teminius skyrius, kurių nuoseklaus išdėstymo pagalba atskleidžiamas kartografuojamų reiškinių gilumas (kartografijos ir geoinformatikos). Viso I atlaso tomą sudaro net 224 autoriniai žemėlapiai, kurie papildomi tekstine ir grafine informacija.

II tomas
--------

Trečioji dalis „Istorija" išleista 2017 m. Šis atlasas susideda iš keturių skyrių: „Lietuvos didžioji kunigaikštystė (iki 1795 m.)", „Lietuva XIX amžiuje", „Nepriklausoma Lietuva (1918–1940 m.)" ir „Nacių ir sovietinės okupacijos laikmetis (1940–1990 m.). II tome pateikiami 176 žemėlapiai, kurių didžioji dalis parengti būtent šiam leidiniui remiantis istoriniais šaltiniais bei pritaikant naujausias kartografavimo technologijas. Taip pat žemėlapius papildo senosios fotografijos, istoriniai tekstai apie laikotarpį ir temą. Kartografiniame kūrinyje pirmą kartą taip išsamiai atskleidžiama šalies istorinė raida.[reikalingas šaltinis]

III tomas
---------

išleistas 2018 m. Jį sudaro šeši skyriai: „Teritorinis administracinis suskirstymas", „Gyventojai", „Socialinė būklė ir raida", „Žemės ir miškų ūkis", „Gamtinių išteklių gavyba ir pramonė", „Transportas ir ryšiai". Atlasas atskleidžia XX a. pabaigoje – XXI a. pradžioje vykstančius politinius, socialinius, kultūrinius, ekonominius ir istorinius pokyčius bei tendencijas. Nacionalinės žemės tarnybos direktorius Laimonas Čiakas, nacionalinio atlaso III tomą vadina „Simboliniu Lietuvos valstybės pasu".

Šaltiniai
---------

* Kartografijos ir geoinformatikos katedra. Lietuvos nacionalinis atlasas.
* Lietuvos nacionalinis atlasas
* Žemėlapių pasaulis. Lietuvos nacionalinis atlasas I tomas. Prieiga per internetą:  Archyvuota kopija 2020-01-30 iš Wayback Machine projekto.
* Žemėlapių pasaulis. Lietuvos nacionalinis atlasas II tomas. Prieiga per internetą:  Archyvuota kopija 2020-08-09 iš Wayback Machine projekto.
* NŽT (Nacionalinė žemės tarnyba prie žemės ūkio ministerijos). Lietuvos valstybės atkūrimo šimtmečiui – Nacionalinio atlaso III tomas. Prieiga per internetą:  Archyvuota kopija 2023-02-15 iš Wayback Machine projekto.
Koordinatės: 54°48′49″š. pl. 24°27′11″r. ilg.﻿ / ﻿54.8136°š. pl. 24.4530°r. ilg.﻿ / 54.8136; 24.4530

Dvaro medinis pastatas
**Triliškių dvaras** – dvaras Lietuvoje, Triliškėse, į šiaurę nuo Žiežmarių, šalia magistralės  **A1**  Vilnius–Kaunas–Klaipėda . Išlikęs medinis gyvenamasis pastatas, dvaro parkas, kuriame auga vietiniai medžiai, yra takeliai, išlikęs didelis tvenkinys.

Istorija
--------

Dvaro parkas
Dvaras minimas nuo 1744 m. Žiežmarių parapijos gyvenviečių sąraše. 1795 m. priklausė Antanui Maciejevskiui, XIX a. 1-ojoje pusėje – Aleksandrui Juozapui Jonui Romeriui (1784–1861), vėliau valdė jo sūnus Aleksandras Vitoldas Romeris (1834–1873). Tada kaip kraitis Triliškių dvaras atiteko jo dukrai Malvinai, 1875 m. ištekėjusiai už Vaclovo Liandsbergio.

1925 m. kartu su Cegelnės palivarku dvaras išparceliuotas.

1941 m. birželio 14 d. iš Triliškių į Altajaus kraštą ištremta paskutinė dvarininkė Malvina Liandsbergienė (1856–19??), kur ir mirė.

Dvarą valdę Romerių giminės atstovai palaidoti netoliese esančiose Mažųjų Vladikiškių kapinėse.

Šaltiniai
---------

1. ↑  Ingrida Semaškaitė. „Lietuvos dvarai". Enciklopedinis žinynas. – Vilnius, „Algimantas", 2010. // psl. 425
2. ↑  Dvarai. Kaišiadorių raj. sav. Regionunaujienos.lt (tikrinta 2023-03-26).
3. ↑  Triliškių dvaro sodyba. Wikimapia.org [nepatikimas šaltinis?] (tikrinta 2023-03-26).
4. ↑  Triliškės. Kaišiadorių enciklopedija.
5. ↑  Dviračiais Riomerių dvarų vietomis. 2017-09-04, Kaisiadorieciams.lt (tikrinta 2023-03-26).
6. ↑  Buvusi Triliškių dvaro sodyba. PamatykLietuvoje.lt (tikrinta 2023-03-26).
**Ciro Immobile**|  |
| Asmeniniai duomenys |
| **Pilnas vardas** | Ciro Immobile |
| Gimimo data | 1990 m. vasario 20 d. (33 metai) |
| Gimimo vieta | Tore Anunciata, Italija |
| Ūgis | 1,85 m |
| Klubai |
| Dabar žaidžia | Lazio |
| **Numeris** | 17 |
| **Pozicija** | Puolėjas |
| Jaunimo klubai |
| 2002−20082008–2009 | Sorrento Calcio |
| Profesionalūs klubai\* |
| 2009−20122012−20132013–20142014–201520152015–201620162016– | Juventus FCGenoaTorinoBV Borussia DortmundSevillaSevillaTorinoLazio | 003 00(0)038 00(5)033 0(22)024 0(3)008 00(2)000 00(0)014 00(5)177 (123) |
| Nacionalinė komanda\*\* |
| nuo 2014 | Italija Italija | 047 0(14) |
| \* Skaičiuojama tik pasirodymai ir įvarčiai vietinėje lygoje Duomenys 2021 m..
\*\* Nacionalinės komandos pasirodymų irįvarčių duomenys 2021 m.. |

**Čiro Imobilė** (g. 1990 m. vasario 20 d.) – Italijos futbolininkas, nuo 2016 m. žaidžiantis Lazio klube.

Karjera
-------

Savo karjerą žaidėjas pradėjo Turino klube Juventus 2009 m.

Juventus žaidėjas sužaidė tik 3 rungtynes, o kitus tris sezonus buvo nuomojamas kitiems klubams – AC Siena, US Grosseto FC ir Delfino Pescara 1936.

2012 m. jis persikėlė į Genoa komandą – ten per 38 rungtynes pelnė 5 įvarčius.

2013 m. C. Immobile grįžo į Turiną, į Torino ekipą. Čia per 33 rungtynes italas pelnė 22 įvarčius ir Serie A 2014 m. sezone tapo daugiausiai įvarčių pelniusiu žaidėju.

Po tokio sezono žaidėjas sudomino kitus Europos klubus ir netrukus buvo rastas susitarimas su BV Borussia Dortmund ekipa – ten jis persikėlė 2014 m. birželio 2 d. 2014 m. rugsėjo 14 d. C. Immobile pelnė pirmą savo įvartį naujame klube rungtynėse su Arsenal.

Vėliau žaidėjas persikėlė į Sevilla ir Torino klubus, o 2016 m. liepos 27 d. tapo Lazio nariu.

2019–2020 m. sezoną italas įmušė 36 įvarčius ir pakartojo šio pasiekimo Serie A rekordą. Taip pat pirmą kartą istorijoje italas laimėjo Europos auksinio batelio apdovanojimą, pelnęs daugiausiai įvarčių tarp visų Europos aukščiausių lygų ir tapo pirmuoju italu, pelniusiu šį titulą, po 2007 m. Francesco Totti.

Dalyvavimas čempionatuose
-------------------------

| Čempionatas | Rinktinės vieta | Sužaidė rungtynių | Įvarčiai | 0Geltonos kortelės0 | 0Raudona kortelė už 2 geltonas0 | 0Tiesioginė raudona kortelė0 |
| --- | --- | --- | --- | --- | --- | --- |
| **Pasaulio čempionatai** |
| Brazilija 2014 | I etapas | 1 | 0 | 0 | 0 | 0 |
| **Žemyno čempionatai** |
| Prancūzija 2016 | ketvirtfinalis | 2 | 0 | 0 | 0 | 0 |
| Europa 2020 | 1 vieta | 6 | 2 | 0 | 0 | 0 |

Laimėjimai
----------

**Juventus jaunimo komanda**

Torneo di Viareggio2009, 2010
**Pescara**

Serie B2011–12
**Borussia Dortmund**

Vokietijos futbolo supertaurė2014
**Lazio**

Coppa Italia2018–19
Supercoppa Italiana2017, 2019
**Italija U20**

Viduržemio jūros žaidynės2 vieta, 2009
**Italija U21**

UEFA Europos iki 21 m. čempionatas2 vieta, 2013
**Italija**

UEFA Europos futbolo čempionatas2020
**Asmeniniai**

Europos auksinis batelis2019–2020
Italijos metų sporto žmogus2020

Nuorodos
--------

1. ↑  Ciro Immobile moves to Borussia Dortmund
2. ↑  Official: Immobile joins Lazio
3. ↑  Ciro Immobile matches Serie A scoring record with 36th goal
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

„Sojuz"
„Sojuz" paleidimas
**Sojuz** (rus. *Союз*) – rusų erdvėlaivis, kuris buvo projektuojamas Sergejaus Koroliovo, Tarybų Sąjungos kosminėje programoje. „Sojuz" erdvėlaivis pakeitė „Voschod" (rus. *Восход*) erdvėlaivį ir iš pradžių buvo konstruojamas kaip skrydžio į Mėnulį programos dalis. Bepilotis „Sojuz" pirmąkart buvo paleistas į kosmosą 1966 m. lapkričio 28 d. Pirmasis pilotuojamas jo skrydis įvyko 1967 m. balandžio 23 d. Šis skrydis buvo nesėkmingas, žuvo kosmonautas Vladimiras Komarovas. Ilgoje „Sojuz" erdvėlaivio naudojimo istorijoje nesėkmingu buvo taip pat „Sojuz 11" skrydis, kurio metu žuvo kosmonautai Dobrovolskis, Volkovas ir Pacajevas. Tačiau dauguma „Sojuz" erdvėlaivio skrydžių buvo sėkmingais ir po ilgalaikio naudojimo ir daugybės pagerinimų jis tapo labai patikimu. Iš viso įvyko daugiau negu 130 sėkmingų kosmonautų skrydžių erdvėlaiviu „Sojuz", buvo vykdoma programa „Saliut" ir statoma mokslinė kosminė stotis „Mir" (rus. *Мир*). Rusiškų „Sojuz" erdvėlaivių pagalba šiuo metu yra įgyvendinama Tarptautinės kosminės stoties programa. Pirmoji Rusijos ekspedicija į TKS įvyko 2000 m. ji buvo pristatyta į stotį erdvėlaiviu „Sojuz TM 31". Kadangi 2011 m. buvo baigta programa „Space Shuttle", nuo to laiko erdvėlaiviai „Sojuz" yra vieninteliai pilotuojami kosminiai laivai, su kuriais TKS įgulos pristatomos į stotį ir grįžta į Žemę. Nuo 2016 m. paleidžiama „Sojuz MS" modifikacija.


|  |  |
| --- | --- |
|  | **Vikiteka: Sojuz (erdvėlaivis)** – vaizdinė ir garsinė medžiaga  |
| Ancėlatv. *Ance* |
| --- |
| *Ancės dvaras* |
|  |
| 

AncėAncė

57°30′59″ š. pl. 22°01′26″ r. ilg.﻿ / ﻿57.51639°š. pl. 22.02389°r. ilg.﻿ / 57.51639; 22.02389﻿ (Ancė)Koordinatės: 57°30′59″ š. pl. 22°01′26″ r. ilg.﻿ / ﻿57.51639°š. pl. 22.02389°r. ilg.﻿ / 57.51639; 22.02389﻿ (Ancė) |
|  |
| Laiko juosta: (UTC+2)------ vasaros: (UTC+3) |
|  |
| **Valstybė** | Latvijos vėliava Latvija |
| **Istorinis regionas** | Kuršas Kuršas |
| **Savivaldybė** | Ventspilio savivaldybė |
| **Valsčius** | Ancės valsčius |
|  |
| **Gyventojų** (2015) | 391  |
| **Altitudė** | 21 m |
|  |
|  **Vikiteka** | Ancė |

**Ancė** (latv. *Ance*, lyv. *Aņtš*) – kaimas Latvijoje, Kurše, Ventspilio savivaldybės Ancės valsčiaus centras prie Stendės upės. Išsidėstęs kelių P77 (Ventspilis – Dundaga), V1339 (Ancė – Trumpai) ir V1311 (Ugalė – Ancė) sankryžoje. Ancėje yra kultūros namai, biblioteka, Ancės pagrindinė mokykla ir parengiamojo ugdymo įstaiga.

Gyvenvietė kūrėsi aplink dvaro, vėliau – kolūkio centrą. Dvaras tradiciškai priklausė Bėrų giminei. 1798 metais Ancės dvare mirė *Academia Petrina* profesorius Johanas Nikolajus Tilingas (Johann Nicolaus Tiling). 1812 m. Ancės dvarą labai nuniokojo prancūzų kariuomenė.

Šaltiniai
---------

1. ↑  www.ventspilsnovads.lv
**Australijos doleris** (ISO 4217 kodas – AUD) – oficialus Australijos (taip pat Kalėdų salų, Kokosų salų ir Norfolko salos) piniginis vienetas. Jį naudoja kaip pagrindinę valiutą kitos nepriklausomos valstybės: Kiribatis, Nauru, Tuvalu.

1 doleris = 100 centų.
Dolerio santraupa žymima – *$*, centų – ¢.

Istorija
--------

Nuo 1966 m. vasario 14 d. pakeitė iki tol cirkuliavusį Jungtinės Karalystės Svarą sterlingų.

Banknotai ir monetos
--------------------

1966 m. banknotai buvo spausdinami ant įprastos tokiems pinigams medžiagos – popieriaus.
Pradžioje į apyvartą išleisti 1, 2, 10 ir 20 nominalų banknotai. 1967 m. pasirodė 5 dolerių, 1973 m. 50 dolerių, o 1984 m. ir 100 dolerių vertės banknotai. 1984 m. 1 dolerio banknotą pakeitė 1 dolerio vertės moneta.

Nuo 1988 m. vietoje įprasto banknotų gamybai popieriaus, naudojamas specialus plonas plastikas.
Pirmasis į apyvartą buvo išleistas 10 dolerių banknotas. Šis banknotas yra pirmasis oficialiai naudojamas plastikinis banknotas pasaulyje.

Monetas kaldina Karališkoji Australijos monetų kalykla.
Monetos kaldinamos iš aliuminio, bronzos, nikelio lydinių. Kalykla kaldina specialias 20, 50 centų ir 1 dolerio laidas, bei progines monetas. Standartinių laidų monetų aversuose – Jungtinės Karalystės valdovės Elžbietos II atvaizdas.

Nuorodos
--------

* Centrinis Australijos bankas
* Heiko Otto (ed.). „Australijos banknotai" (anglų ir vokiečių). Nuoroda tikrinta 2017-04-21.

|  |  |  |  |
| --- | --- | --- | --- |
| 

| Ž • A • ROkeanijos valiutos |
| --- |
|  |
| 
Australijos doleris (Nauru, *Norfolkas*, Tuvalu) ·  *CFP frankas* (*Prancūzijos Polinezija,  Naujoji Kaledonija,  Volisas ir Futūna*) ·  Fidžio doleris ·  Kiribačio doleris ·  Naujosios Zelandijos doleris (*Kuko Salos*, *Niue*, *Tokelau*,  *Pitkerno salos*) ·  Kina ·  Tala ·  Saliamono salų doleris ·  Tongos paanga ·  JAV doleris (*Amerikos Samoa*, *Guamas*,  *Šiaurės Marianai*,  Maršalo salos,  Mikronezijos Federacinės Valstijos, Palau) ·  Vatu  |

 |



|  |  |
| --- | --- |
|  | **Vikiteka: Australijos doleris** – vaizdinė ir garsinė medžiaga  |
| ***Deklaruotinų daiktų nėra*** |
| --- |
|  |
|  |
| Kilmės šalis |  Prancūzija Belgija |
| Režisierius | Dany Boon |
| Metai | 2010 |
| Žanras | komedija |
| Trukmė | 108 min. |
| Kalba | prancūzų |
| Biudžetas | 24,4 mln. JAV dolerių |
| Pajamos | 90 mln. JAV dolerių |
| **IMDb įrašas** |

**Deklaruotinų daiktų nėra** (pranc. *Rien à déclarer*) – 2010 m. sukurta komedija.

Turinys
-------

DĖMESIO: *toliau atskleidžiamos kūrinio detalės*

Rubenas – belgas muitininkas, nekenčiantis prancūzų ir kiekviena proga besistengiantis juos pažeminti. Matijas – jo oponentas prancūzas, dirbantis kitoje sienos pusėje ir su kolegomis laikantis Rubeną kvailiu. Dar daugiau, Matijas jau metai paslapčia susitikinėja su Rubeno seserimi Luiza, tačiau, žinodamas šios šeimą ir jos nuostatas prancūzų atžvilgiu, bijo demonstruoti savo jausmus.

1993-ųjų sausio 1-ąją naikinamos sienos tarp Europos valstybių ir muitininkai priversti keisti darbo metodus. Vienas jų: mobilūs muitinės ekipažai, sudaryti iš abiejų šalių pareigūnų. Kuomet sudaromas pirmasis toks ekipažas ir belgai į jį deleguoja Rubeną, Matijas pasisiūlo savanoriu, tikėdamasis su juo susidraugauti, pelnyti palankumą ir galiausiai pasakyti tiesą apie save ir Luizą.

Pagrindiniai aktoriai
---------------------

*Aktorius – vaidmuo*
* Benoît Poelvoorde – Ruben Vandevoorde
* Dany Boon – Mathias Ducatel
* Karin Viard – Irène Janus
* François Damiens – Jacques Janus
* Julie Bernard – Louise Vandevoorde
* Zinedine Soualem – Lucas Pozzi
* Nadège Beausson-Diagne – Nadia Bakari
* Philippe Magnan – Mercier
| ***Kokia nuostabi diena*** |
| --- |
|  |
|  |
| Pavadinimas | Che bella giornata |
| Kilmės šalis |  Italija |
| Režisierius | Gennaro Nunziante |
| Žanras | komedija |
| Trukmė | 97 min. |
| Kalba | italų |
| Biudžetas | 5 mln. Eurų |
| Pajamos | 42,7 mln. eurų |
| **IMDb įrašas** |

**Kokia nuostabi diena** (it.  *Che bella giornata*) – 2011 m. Italijoje sukurta komedija, pelningiausias metų filmas, tuo metų pasiekęs rekordines pajamas ir aplenkęs juostą „Gyvenimas yra gražus".

Pagrindiniai aktoriai
---------------------

*Aktorius – vaidmuo*
* Checco Zalone – Keko
* Rocco Papaleo – Keko tėvas Nikola
* Mehdi Mahdloo – Sufen
* Nabiha Akkari – Fara
* Ivano Marescolli – pulkininkas
* Luigi Luciano
* Anna Maria Del Piano
* Isabelle Adriani
* Anna Bellato

Turinys
-------

DĖMESIO: *toliau atskleidžiamos kūrinio detalės*

Keko visa gyvenimą svajojo tapti policininku, tačiau priverstas dirbti apsaugininku naktiniame klube. Po nepavykusio pokalbio policijoje, kuomet šio vėl nepriima į darbą, Keko sulaukia pasiūlymo dirbti Milano katedroje ir saugoti Madonos statulą. Tuo pačiu metu grupė arabai teroristai būtent šią skulptūrą pasirenka savo taikiniu. Jie pasiunčia jauną merginą Farą, kad ši susipažintų su Keko, įgytų jo palankumą ir įkalbėtų atnešti bombą prie saugomos skluptūros. Kvailokas apsauginis netrunka įsimylėti arabę merginą, o ši taip pat pradeda abejoti savo misijos teisingumu.

Apdovanojimai
-------------

* Nastro d’argento nominacijos – geriausia komedija; geriausias antrojo palno aktorius (R. Papaleo); geriausias prodiuseris, geriausia daina
| ***Vieniša baltoji moteris*** |
| --- |
|  |
|  |
| Pavadinimas | Single White Female |
| Kilmės šalis |  JAV |
| Režisierius | Barbet Schroeder |
| Vaidina | Bridget FondaJennifer Jason Leigh |
| Metai | 1992 |
| Žanras | trileris |
| Trukmė | 107 min. |
| Kalba | anglų |
| Biudžetas | 16 mln. JAV dolerių |
| Pajamos | 48 mln. JAV dolerių |
| **IMDb įrašas** |

**Vieniša baltoji moteris** (angl. *Single White Female*) – 1992 m. JAV sukurtas trileris.

Turinys
-------

DĖMESIO: *toliau atskleidžiamos kūrinio detalės*

Neseniai į Niujoką atvykusi Elė gyvena su sužadėtiniu Semu, tačiau vieną vakarą sužino, jog šis vis dar palaiko santykius su buvusiąja žmona, ir išvaro jį iš namų. Norėdama pakeisti aplinką, ji įdeda skelbimą į laikraštį ieškodama kam išnuomoti kambarį. Iš visų kandidačių ji pasirenka merginą vardu Hedra, su kuria netrunka susidraugauti. Po kurio laiko Hedra įsigija drabužius, panašius į Elės, pakeičia šukuoseną ir merginos tampa išoriškai panašios. Ilgainiui tai pradeda gąsdinti Elę. Ši vėl susitaiko su Semu, iš kurio sužino, kad jis jau kurį laiką bandė su ja susisiekti, tačiau nesėkmingai. Įtardama Hedrą, Elė slapta patikrina jos daiktus ir randa Semo laišką bei jo atsiųstus buto raktus. Ji liepia Hedrai išsikraustyti ir duoda kelias dienas, tačiau ši yra pasiryžusi viskam, kad įsivaizduojama draugystė su Ele nesibaigtų...

Pagrindiniai aktoriai
---------------------

*Aktorius – vaidmuo*
* Bridget Fonda – Elison „Elė" Džouns
* Jennifer Jason Leigh – Hedra „Hedė" Karlson
* Steven Weber – Semas Rousonas
* Peter Friedman – Grehemas
* Stephen Tobolowsky – Mičas
* Frances Bay
* Jessica Lundy
* Ken Tobey

Apdovanojimai
-------------

* Čikagos filmų kritikų asociacija – geriausia aktorė (J. J. Leigh) (nominacija)
* MTV kino apdovanojimas – geriausias neigiamas herojus (J. J. Leigh)
| ***Amerikietis*** |
| --- |
|  |
|  |
| Pavadinimas | The American |
| Kilmės šalis |  JAVJungtinė Karalystė Jungtinė Karalystė |
| Režisierius | Anton Corbijn |
| Scenaristas (-ai) | Rowan |
| Vaidina | George ClooneyPaolo BonacelliViolante PlacidoIrina BjorklundAnna FogliettaThekla Reuten |
| Metai | 2010 |
| Žanras | trileris |
| Trukmė | 105 min. |
| Kalba | anglų ir italų |
| Biudžetas | 20 mln. JAV dolerių |
| Pajamos | 67,9 mln. JAV dolerių |
| **IMDb įrašas** |

**Amerikietis** (angl. *The American*) – 2010 m. JAV sukurtas veiksmo trileris, filmuotas Italijoje.

Turinys
-------

DĖMESIO: *toliau atskleidžiamos kūrinio detalės*

Profesionalus žudikas Džekas su savo mylimąja Ingrida atostogauja Švedijos kalnuose. Vieno pasivaikščiojimo metu į jį pasikėsina žudikas, tačiau Džekas su juo susitvarko. Norėdamas atsikratyti liudininkų, jis nušauna ir Ingridą, o pats skubiai bėga iš šalies. Atsidūręs Romoje, jis kreipiasi pagalbos į savo užsakovą Pavelą. Pastarasis liepia jam laikainai pasislėpti nedideliame miestelyje, tačiau Džekas nusprendžia sumėtyti pėdsakus ir apsistoja kitame mažame miestelyje, kur prisistato Edvardu, fotografu. Vietiniame bordelyje jis susipažįsta su prostitute Klara, su kuria pradeda susitikinėti.

Vėl susisiekęs su Pavelu, Džekas gauna naują užduotį, kurią įvykdyti nereikės nieko žudyti – jis tik turi surinkti ir paruošti ginklą. Klientė pasirodo besanti moteris, vardu Matilda. Džekas paruošia jai ginklą, tačiau vėl susiduria su samdomu žudiku, kuriuo taip pat sugeba atsikratyti. Jis pradeda įtarti, kad vykdytoja gali būti ir Klara, tačiau paaiškėja, kad ji ginklą turi savigynai. Džekas paskambina Pavelui ir pasako, kad šis darbas jam bus paskutinis ir šis netikėtai lengvai sutinka. Džekas perduoda užsakytą ginklą Matildai, o pats pažada Klarai išsivežti ją kartu su savimi. Miestelyje prasideda karnavalas ir jo gatvėje Matilda bando nužudyti Džeką, tačiau sprogęs ginklas ją mirtinai sužeidžia. Prieš mirtį ji dar spėja Džekui prisipažinti, kad vykdo Pavelo užsakymą...

Pagrindiniai aktoriai
---------------------

*Aktorius – vaidmuo*
* George Clooney – Džekas/Edvardas
* Violante Placido – Klara
* Paolo Bonacelli – tėvas Benedeto
* Thekla Reuten – Matilda
* Irina Bjorklund – Ingrida
* Johan Leysen – Pavelas
* Filippo Timi – Fabio
* Anna Foglietta – Ana

Pagrindiniai apdovanojimai
--------------------------

* Saturno apdovanojimas (nominacija) – geriausias trileris; geriausias aktorius (G. Clooney)
**Renatas Juška** (1972 m. kovo 21 d. Kaune – 2019 m. rugsėjo 4 d.) – lietuvių diplomatas, LR nepaprastasis pasiuntinys ir įgaliotasis ministras (2009). Palaidotas Kauno raj. Tabariškių kapinėse.

Biografija
----------

1990–1996 m. mokėsi VDU Humanitarinių mokslų fakultete, istorijos magistras.
1995–1996 m. – Užsienio reikalų ministerijos Amerikos šalių skyriaus trečiasis sekretorius, 1996–1997 m. – NVS šalių skyriaus antrasis sekretorius.

1997–2000 m. Lietuvos nuolatinės atstovybės prie tarptautinių organizacijų Vienoje pirmasis sekretorius, 2000–2003 m. – Lietuvos ambasados Baltarusijos Respublikoje patarėjas.

2003–2006 m. URM Užsienio politikos analizės ir planavimo departamento patarėjas, 2006–2009 m. – URM Vystomojo bendradarbiavimo ir paramos demokratijai departamento direktorius.

2009 m. birželio mėn. – 2013 m. rugsėjo mėn. - Lietuvos ambasadorius Vengrijos Respublikoje. Iš šių pareigų atleistas, internete paviešinus slapta įrašytus jo bei ambasadoriaus Azerbaidžiane A. Žurausko pokalbius su diplomatais ir verslininkais Vilniuje. Pokalbiuose buvo dalijamasi asmeninėmis pastabomis apie Azerbaidžano ir Armėnijos santykius, premjero A. Butkevičiaus vizito į Sankt Peterburgą detalėmis bei kitais klausimais.

Nuo 2014 m. buvo Europos parlamento nario Petro Auštrevičiaus patarėjas Briuselyje.

Šaltiniai
---------

1. ↑
2. ↑
3. ↑

Nuorodos
--------

* Ambasados tinklalapis[neveikianti nuoroda]

| Politinis postas |
| --- |
| Prieš tai:**Darius Semaška** | **Lietuvos ambasadorius Vengrijos Respublikoje** 2009 - 2013 m. | Po to:**Rasa Kairienė** |
**Gryvos geležinkelio stotis** (iki 1921 m. ***Kalkūnų geležinkelio stotis, Kalkuonės geležinkelio stotis***) – geležinkelio stotis tarp Kalkuonės ir Gryvos kaimų ties Daugpiliu, buvusioje Kuršo gubernijoje ant Dauguvos upės kranto.

Istorija
--------

Pastatyta kaip *Kalkūnų stotis* Peterburgo-Varšuvos geležinkelio ir Liepojos-Romnų geležinkelio susikirtimo vietoje 1874 m. kai buvo atvesta atšaka iš Radviliškio. Tai buvo III klasės geležinkelio stotis. Pavadinta šalia esančio Kalkuonės kaimo vardu, nors jo teritorijoje ir nebuvo. 1921 m. atiteko miesto teises gavusiai Gryvai, tada pervadinta *Gryvos geležinkelio stotimi*. 1956 m. Gryva kartu su geležinkelio stotimi buvo prijungta prie Daugpilio miesto. 1963 m. prie Daugpilio pastatytas automobilių ir geležinkelio tiltas per Dauguvą leidžia nukreipti transportą iš kairiakrantės Dauguvos pusės (taip pat ir nuo buvusios Kalkuonės geležinkelio stoties) į dešinį krantą aplenkiant miesto centrą.

Nuorodos
--------

1. ↑  Kalkuonės ir Daugpilio geležinkelio stočių schema
| ***Sabina*** |
| --- |
|  |
| Pavadinimas | Prendimi l'anima |
| Kilmės šalis | Jungtinė KaralystėItalijaPrancūzija |
| Režisierius | Roberto Faenza |
| Prodiuseris (-iai) | Gianni ArduiniGiulio CestariFrançois Cohen-Séat |
| Kompozitorius | Andrea Guerra |
| Vaidina | Emilia FoxIain GlenCraig FergusonCaroline Ducey |
| Metai | 2002 |
| Žanras | Biografinis, drama |
| Trukmė | 90 min. |
| Kalba | anglų |

**Sabina** (it. *Prendimi l‘anima*) – 2002 m. biografinė drama, sukurta italų režisieriaus Roberto Faencos. Drama pagrįsta Rusijos psichoanalitikės Sabinos Spielrein realaus gyvenimo faktais.

Glaustas siužetas
-----------------

DĖMESIO: *toliau atskleidžiamos kūrinio detalės*

Prancūzė Marie Frankin keliauja į Maskvą, norėdama rasti archyvuose dokumentus, leidžiančius jai daugiau sužinoti apie Rusijos psichiatrę Sabiną Spielrein (1885–1942).
Veiksmas prasideda nuo to, kai jauna mergina Sabina Spielrein, kilusi iš Rusijos, kenčianti nuo sunkios isterijos atvežama į Šveicarijoje veikusią profesoriaus Blayerio psichiatrijos kliniką. Gydymas patikėtas jaunam gydytojui Karlui Jungui, kuris bando gydymui naudoti Zigmundo Froido metodą. Tačiau gydytojas iškart susiduria su įvairiais sunkumais, iš kurių vienas yra mergaitės simpatija jam.
Sabinos būklė gerėja, ji išrašoma iš klinikos. Tačiau ryšys su jaunuoju gydytoju stiprėja ir ji tampa gydytojo meiluže. Tai kelia grėsmę Jungo reputacijai ir jis daro viską, kad atsiribotų nuo savo mylimosios. Mergaitė baigia universitetą, medicinos studijas ir tampa psichiatre. Ji susituokia ir išvyksta į revoliucinę Rusiją, kur atidaro naujo tipo vaikų namus.
Atėjus į valdžią Stalinui, Sabinos Spielrein vaikų globos namai uždaromi ir jos išleista knyga uždraudžiama. Sabina Spielrein priversta išvykti į Rostovą prie Dono. II pasaulinio karo metu miestą užėmę naciai žydus surenka į Sinagogą ir sušaudo, tarp jų ir Sabiną bei jos dukterį.

Muzika
------

Filmo pagrindiniu garso takeliu yra įvairiomis variacijomis atliekama daina – „Tumbalalaika".

Pagrindiniai vaidmenys
----------------------

*Aktorius – vaidmuo*
* Emilia Fox – Sabina Spielrein
* Iain Glen – Carl Gustav Jung
* Craig Ferguson – Richard Fraser
* Caroline Ducey – Marie Franquin
* Jane Alexander – Emma Jung
* Joanna David – Sabinos motina
* Viktoras Sergačiovas – Ivanas Ionovas
* Giovanni Lombardo Radice – Zorinas

Išnašos
-------

1. ↑  Paolo Mereghetti. Il Mereghetti. B.C. Dalai Editore, 2010. ISBN 8860736269.
2. ↑   Luciana Sica (14 January 2003). „L' anima di Sabina Spielrein". La Repubblica.